दिल्ली में घर का सपना हुआ और महंगा  
दिल्ली में आज से घर का सपना और महंगा होने जा रहा है। मंगलवार को सरकार के तय नए सर्किल रेट लागू हो रहे हैं।
दिल्ली में आज से घर का सपना और महंगा होने जा रहा है। मंगलवार को सरकार के तय नए सर्किल रेट लागू हो रहे हैं। ये पहले के मुकाबले 2 गुना ज्यादा हैं। इसके अलावा सरकार ने 2 नई कैटेगरी बनाकर दिल्ली में अलग-अलग इलाको की ज़मीन को 8 के मुकाबले 10 श्रेणियों में बांट दिया है।  दिल्ली के सबसे महंगे इलाके यानी ए कैटेगरी की प्रोपर्टी का सर्किल रेट 43 हज़ार से बढ़कर 86 हजार पर वर्ग मीटर हो गया है जबकि बी कैटेगरी के प्रोपर्टी का सर्किल रेट 34 हजार से बढ़कर 68, 200 हो जाएगी। इसी तरह सी कैटेगरी की प्रोपर्टी का रेट 27 हजार से बढ़कर 54, 600 हज़ार हो गया है। वहीं सबसे निचली कैटेगरी यानी जे कैटगरी का सर्किल रेट 6900 रुपये से बढ़कर 13, 800 हज़ार हो गया है। सरकार को इससे हर साल करीब 400 करोड़ रुपये आमदनी की उम्मीद है।